**ადამიანური კაპიტალის მიზნების (Human Capital Program)**

**2023 წლის 9 თვის შესრულების ანგარიში**

ადამიანური კაპიტალის პროგრამის განხორციელების მიზნით 2022 წელს გაფორმდა ორი ხელშეკრულება:

* საქართველოსა და რეკონსტრუქციისა და განვითარების საერთაშორისო ბანკს (IBRD) შორის 2022 წლის 30 მარტს ხელი მოეწერა სასესხო შეთანხმებას ,,საქართველოს ადამიანური კაპიტალის პროგრამა“, რომლის ფარგლებშიც IBRD-მა საქართველოს გამოუყო 358,5 მლნ ევროს ოდენობის ფინანსური რესურსი სესხის სახით.
* საფრანგეთის განვითარების სააგენტოსა და საქართველოს შორის 2022 წლის 15 ნოემბერს ხელი მოეწერა **საკრედიტო რესურსის ჩარჩო** შეთანხმებას 100,0 მლნ ევროს საფინანსო რესურსის გამოყოფის თაობაზე.

პროგრამისთვის მსოფლიო ბანკი პირველად იყენებს დაფინანსების „შედეგზე ორიენტირებული პროგრამის“ ე.წ. PforR (Program for Results) ინსტრუმენტს, რაც გულისხმობს, რომ პროგრამით გათვალისწინებული ღონისძიებების დანერგვა და მონიტორინგი მთლიანად დაეყრდნობა საჯარო მმართველობაში არსებულ ინსტიტუტებსა და სისტემებს.

პროექტის განხორციელების კოორდინირებას უზრუნველყოფს საქართველოს ფინანსთა სამინისტრო, ხოლო ოთხი ძირითადი მიმართულებით დაგეგმილი შედეგებისა და ინდიკატორების მიღწევას განახორციელებს საქართველოს განათლებისა და მეცნიერების და საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროები.

პროგრამის შემოთავაზებული ინსტრუმენტი საშუალებას იძლევა განათლების, ჯანმრთელობისა და სოციალური დაცვის მიმართულებით დაგეგმილი რეფორმები განხორციელდეს ქვეყანაში არსებული მართვის ინსტრუმენტებით და დაფინანსდეს არსებული საბიუჯეტო პროცესის ფარგლებში, ხოლო შედეგების მიღწევის შესაბამისად, თანხები ჩამოირიცხება სახელმწიფო ბიუჯეტში. თითოეული ღონისძიების შესრულებისთვის წინასწარ განსაზღვრულია ჩამოსარიცხი თანხის ოდენობა.

**პროგრამის მიზანია,** საქართველოში ადამიანური კაპიტალის განვითარებასთან დაკავშირებული სისტემები და სერვისები გახდეს უფრო ეფექტური და ინკლუზიური და მოიცავს განათლების, ჯანმრთელობისა და სოციალური დაცვის სექტორებს.

პროგრამით განსაზღვრული ღონისძიებები ***ოთხი ძირითადი მიზნის მიღწევას*** ემსახურება:

1. განათლების, ჯანმრთელობისა და სოციალური დაცვის დანახარჯების ეფექტიანობის გაუმჯობესება შესაბამისი ადმინისტრაციული და ფინანსური მექანიზმების დამტკიცებისა და განხორციელების მეშვეობით (მათ შორის, ზოგადი განათლების დაფინანსების ახალი მოდელი, ჯანდაცვის მართვის კუთხით DRG (Diagnosis Related Group) სისტემის დანერგვა, სოციალურად დაუცველთა სისტემის მოდელისა და ფორმულის განახლება);
2. სერვისების მიმწოდებელ დაწესებულებებში არსებული სერვისებისთვის შესაბამისი ხარისხის სტანდარტის დამტკიცება და განხორციელება (მათ შორისაა: ახალი ეროვნული სასწავლო გეგმის საფუძველზე ოპერირება, უმაღლეს სასწავლებლებში მიღების ახალი სისტემის დანერგვა, ადრეული და სკოლამდელი აღზრდისა და ზოგადი განათლების ხარისხის სტანდარტის შესაბამისი ოპერირება; სხვადასხვა ნოზოლოგიებთან მიმართებაში კლინიკური პროტოკოლების დანერგვა და სხვა);
3. სოციალური დაცვის სერვისებში ღარიბი და მოწყვლადი ადამიანების ჩართულობის ზრდა;
4. ციფრული სერვისების განვითარება განათლების, ჯანმრთელობისა და სოციალური დაცვის სისტემების მიმართულებით (მათ შორის, სასკოლო ციფრული სამოქმედო გეგმების, პირველადი ჯანდაცვის ელექტრონული სისტემების, ასევე დისტანციური სამედიცინო სისტემების დანერგვა; სოციალური დაცვის სერვისებს/პროგრამებს შორის ინტეგრაციის გაუმჯობესება).

| **პროგრამის დასახელება და პროგრამული კოდი** | **ადამიანური კაპიტალის მიზანი/DLR** | **პროგრესის აღწერა** | **2023 წლის სამიზნე მაჩვენებლის პროგრესის სტატუსი** | **განმახორციელებელი** |
| --- | --- | --- | --- | --- |
| ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სფეროში პოლიტიკის შემუშავება და მართვა (27 01 01)სოციალური დაცვის პროგრამების მართვა (27 01 04) | ადამიანური კაპიტალის მიზნები N1.5.1 (სოციალური);ადამიანური კაპიტალის მიზნები N1.5.2 (სოციალური); | ადამიანური კაპიტალის პროგრამის N1.5.1 და N1.5.2 მიზნების ფარგლებში გაგრძელდა სოციალურად დაუცველი ოჯახების სოციალურ-ეკონომიკური მდგომარეობის შეფასება ტესტირების რეჟიმში, ახალი მეთოდოლოგიისა და დეკლარაციის ახალი ფორმის მეშვეობით. საპილოტე კვლევაში, 2022 წლის ოქტომბრიდან 2023 წლის თებერვლამდე პერიოდში, შეფასდა 50 000-ზე მეტი ოჯახი, მიმდინარე და შემოთავაზებული მეთოდოლოგიის ერთდროული გამოყენებით.მონაცემები დამუშავდა და გაანალიზდა მსოფლიო ბანკის გუნდთან ერთად. საპილოტე კვლევის შედეგების საფუძველზე ექსპერტებმა მომხმარებლისა და საჭიროების ინდექსის გამოთვლის ფორმულის კორექტირების რამდენიმე ცვლილების რეკომენდაცია გასცეს.შინამეურნეობების სოციალურ-ეკონომიკური მდგომარეობის ახალ მეთოდოლოგიაში ასახული ცვლილებების შესახებ რეკომენდაციების მისაღებად და სოციალურ-ეკონომიკური მდგომარეობის დადგენის ახალი მეთოდოლოგიის მოდელების შესაფასებლად საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის მინისტრის 2023 წლის 13 აპრილის MOH 7 23 00000138 შეიქმნა უწყებათაშორისი კომისია, რომელშიც მონაწილეობენ საქართველოს ოკუპირებული ტერიტორიებიდან იძულებით გადაადგილებულ პირთა, შრომის, ჯანმრთელობისა და სოციალური დაცვის სამინისტროს, საქართველოს ფინანსთა სამინისტროს, საქართველოს მთავრობის ადმინისტრაციის წარმომადგენლები, საქართველოს პარლამენტის წევრები, სსიპ სოციალური მომსახურების სააგენტოს უფლებამოსილი წევრები. კომისიის ამოცანას წარმოადგენს სოციალურად დაუცველი ოჯახების (შინამეურნეობების) სოციალურ-ეკონომიკური მდგომარეობის განსაზღვრის ახალი მეთოდოლოგიის მოდელების შეფასება და საბოლოო ვერსიაზე შეთანხმება, საქართველოსა და რეკონსტრუქციისა და განვითარების საერთაშორისო ბანკს შორის გაფორმებული სასესხო შეთანხმებით გათვალისწინებული „საქართველოს ადამიანური კაპიტალის პროგრამის“ მხარდაჭერით. გაიმართა კომისიის რამდენიმე შეხვედრა, კომისიის წევრების მიერ დადებითად შეფასდა ჩატარებული სამუშაოები, გამოითქვა მოსაზრებები და წინადადებები. მომზადდა საქართველოს მთავრობის სამართლებრივ აქტებში ცვლილების პროექტები, რომლითაც დამტკიცდება შინამეურნეობების სოციალურ-ეკონომიკური მდგომარეობის შეფასების ახალი მეთოდოლოგია, ასევე, ცვლილებები შევა სოციალურად დაუცველი ოჯახების მონაცემთა ერთიანი ბაზის ფორმირების წესში. მომზადდა ახალი მეთოდოლოგიის პილოტირების ანგარიში.დასრულებულია ახალი ფორმულის და ახალი დეკლარაციის დიგიტალიზაცია. მთელი საქართველოს მასშტაბით სოციალური აგენტებს და სსიპ სოციალური მომსახურების სააგენტოს სხვა შესაბამის თანამშრომლების ჩაუტარდათ ტრენინგი ახალი დეკლარაციის შევსებასთან და ზოგადად განხორციელებულ ცვლილებებთან დაკავშირებით. სულ ჩატარდა 18 ტრენინგი და გადამზადდა 390 თანამშრომელი. | მიზანი 1.5.1 შესრულებულია  | საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო; სსიპ - სოციალური მომსახურების სააგენტო |
| დასაქმების ხელშეწყობის მომსახურებათა მართვა (27 01 08) | ადამიანური კაპიტალის მიზნები N2.4 (დასაქმება) | სსიპ - დასაქმების ხელშეწყობის სააგენტო ყოველწლიურად ახდენს და საანგარიშგებო პერიოდშიც გაგრძელდა დამსაქმებლების გამოკითხვა აქტიური ვაკანსიების, საჭირო პროფესიებისა და საკვალიფიკაციო მოთხოვნებთან დაკავშირებით. საანგარიშგებო პერიოდში სააგენტომ ასევე დაამტკიცა კვლევების საფუძველზე გამოკვეთილი მოთხოვნადი პროფესიების ჩამონათვალი. საანგარიშგებო პერიოდში მსოფლიო ბანკმა დაიქირავა ადგილობრივი ექსპერტი, პროგრამის N2.4 მიზნით გათვალისწინებული კვლევის განხორციელების მიზნით. ადგილობრივ ექსპერტთან შედგა ერთი სამუშაო შეხვედრა. ექსპერტის მიერ შექმნილია დიგიტალური ინსტრუმენტი, რომლის მეშვეობით ხდება ქართულენოვან ელექტრონულ პლატფორმებზე განთავსებული ვაკანსიების მოძიება, შეკრება და სტრუქტურირება, ვაკანსიებთან დაკავშირებული მოთხოვნადი უნარების იდენტიფიცირების მიზნით. მეორე სამუშაო შეხვედრა დაგეგმილი იყო მიმდინარე წლის სექტემბრის თვეში და მსოფლიო ბანკის თხოვნით შეხვედრა გადადებულია. სააგენტოს მხრიდან აქტიურად მიმდინარეობს კანდიდატების მოძიება ანალიტიკოსის პოზიციაზე, რომელსაც ექნება შესაბამისი ექსპერტული ცოდნა იმისთვის, რომ შეძლოს დეფიციტური უნარებისა და პროფესიების პროგნოზირების მეთოდოლოგიის შექმნა, სააგენტოს მიერ ჩატარებული კვლევების საფუძველზე. | დაწყებულია მუშაობა | სსიპ - დასაქმების ხელშეწყობის სახელმწიფო სააგენტო |
| ინფორმაციული ტექნოლოგიების სისტემების განვითარება და მართვა (27 01 10) | ადამიანური კაპიტალის მიზნები N4.4 (სოციალური); ადამიანური კაპიტალის მიზნები N3.3.1  (დასაქმება) | ადამიანური კაპიტალის პროგრამის მიზანი #3.3.1-ის ფარგლებში, რომელიც ითვალისწინებს შრომის ბაზრის მართვის ახალი საინფორმაციო სისტემის შექმნასა და განვითარებას, 2022 წლის აგვისტოს თვეში შეიქმნა და საანგარიშო პერიოდში განახლდა სპეციალური სამუშაო ჯგუფი, რომლის ამოცანაა გამართული, საჭირო ფუნქციონალებით აღჭურვილი სისტემა ვორქნეტის შექმნა. სსიპ ინფორმაციული ტექნოლოგიების სააგენტოს წარმომადგენლების მიერ შემუშავდა სამუშაო გეგმა, რომელშიც წარმოდგენილია ვორქნეტის ეტაპობრივი შექმნა/განვითარება. ინფორმაციული ტექნოლოგიების სააგენტო აგრძელებს მუშაობას სამუშაო მაძიებლისა და დამსაქმებლის მოდულებზე. ასევე მიმდინარეობს მუშაობა მინისტრის ბრძანებით დამტკიცებული სამოქმედო გეგმის განახლებისთვის, არსებულ რეალობაზე მორგების მიზნით. | დაწყებულია მუშაობა | სსიპ - ინფორმაციული ტექნოლოგიების სააგენტო |
| მოსახლეობის ჯანმრთელობის დაცვა (27 03) | ადამიანური კაპიტალის მიზნები N1.2.1 (ჯანდაცვა);ადამიანური კაპიტალის მიზნები N1.2.2 (ჯანდაცვა);ადამიანური კაპიტალის მიზნები N1.3 (ჯანდაცვა); ადამიანური კაპიტალის მიზნები N1.4 (ჯანდაცვა); ადამიანური კაპიტალის მიზნები N2.2 (ჯანდაცვა)ადამიანური კაპიტალის მიზნები N2.3 (ჯანდაცვა)ადამიანური კაპიტალის მიზნები N4.2 (ჯანდაცვა); ადამიანური კაპიტალის მიზნები N4.3 (ჯანდაცვა); | ადამიანური კაპიტალის პროგრამის მიზნების N1.2.1 და N1.2.2 ფარგლებში (რომელიც გულისხმობს დიაგნოზთან შეჭიდული ჯგუფების (DRG) დაფინანსების მოდელის ფუნქციონირებას), DRG შემთხვევების ანალიზის შედეგების მიხედვით საანგარიშგებო პერიოდში განხორციელდა ზოგიერთი DRG-ს ღირებულებათა წონების ცვლილება (საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის მინისტრის NMOH 02300000023 ბრძანება 19.01.2023 და NMOH4230000108 ბრძანება 17.03.2023). აღნიშნული პროგრამა ამოქმედებულია 2022 წლის 1 ნოემბრიდან, რაც მოიცავს მოსახლეობის საყოველთაო ჯანმრთელობის დაცვის პროგრამით დაფარული სერვისებისთვის დიაგნოზთან შეჭიდული ჯგუფების (DRG) მეთოდით ანაზღაურებას 26 ძირითადი დიაგნოსტიკური კატეგორიის (MDC) შესაბამისად. განახლდა ICD-10, NCSP კლასიფიკატორები და დაჯგუფების ლოგიკა. დასრულდა პერინატალური სერვისების DRG-ის მეთოდით ანაზღაურებისთვის პროგრამული უზრუნველყოფის განახლება.ადამიანური კაპიტალის პროგრამის მიზანი N1.3-ის ფარგლებში (მიმწოდებლებთან მართული შესვლის შეთანხმების დანერგვა) მინისტრის ბრძანებით შექმნილი სამუშაო ჯგუფის მიერ განხორციელდა სახელმწიფო პროგრამების ფარგლებში ანაზღაურებადი მედიკამენტების ჩამონათვალის ანალიზი. შედეგად, შეირჩა ხუთი სხვადასხვა კომპანიის მიერ წარმოებული ინოვაციური მედიკამენტები. მწარმოებელთა სია ასეთია: F. Hoffmann-La Roche, Novartis, AstraZeneca, Pfizer, Merck. სამინისტრომ საანგარიშგებო პერიოდში ამ მწარმოებლებთან დაიწყო მოლაპარაკებები მართული შესვლის შეთანხმებასთან დაკავშირებით.ინოვაციური და ძვირადღირებული წამლების მწარმოებლებთან განხორციელდა შეხვედრები მართული შესვლის შეთანხმების გამოცდილების გაზიარებასთან დაკავშირებით (Roche. Novartis, Pfizer და სხვ.).მსოფლიო ბანკისა და ჯანდაცვის მსოფლიო ორგანიზაციის ექსპერტების აქტიური ჩართულობით, მომზადდა სამართლებრივი აქტების პროექტები (ცვლილებები „სახელმწიფო შესყიდვების შესახებ“ საქართველოს კანონში და ცვლილებები მთავრობის N593 დადგენილებაში “ფარმაცევტული პროდუქტის ფასის სახელმწიფო რეგულირების მეთოდოლოგიის, წესისა და პირობების დამტკიცების შესახებ”).ადამიანური კაპიტალის პროგრამის N1.4 მიზანი (რეფერენტული ფასების ამოქმედება) შესრულებულია. მიზნის ფარგლებში შეიქმნა ფარმაცევტული პროდუქტების სახელმწიფო ფასების რეგულირების უწყებათაშორისი კომიტეტი, რომელიც მოიცავს სხვადასხვა სამინისტროების და სამედიცინო უნივერსიტეტების წარმომადგენლებს, დარგის ექსპერტებს. კომიტეტის პირველი სხდომა გაიმართა 12 იანვარს, ხოლო 40 საერთაშორისო არაკომერციული დასახელების (INN) საცნობარო ფასები გამოქვეყნდა საცნობარო ფასების კატალოგის სახით 2023 წლის 15 იანვარს სპეციალურ ბმულზე - RP.moh.gov.ge. 2023 წლის 1 ოქტომბრის მდგომარეობით საცნობარო ფასების კატალოგი აერთიანებს ფასებს 1620 სამკურნალწამლო საშუალებაზე 40 INN-ის ქვეშ.ადამიანური კაპიტალის პროგრამის მიზანი N2.2-ის ფარგლებში (ამბულატორიულ დონეზე სამართავი კლინიკური მდგომარეობებისთვის გზამკვლევების (clinical care pathways) შემუშავება), დარგის ექსპერტებთან კოორდინაციით შემუშავდა გზამკვლევის ფორმა და მისი შემუშავების პრინციპები, რომელიც იქნა შეთანხმებული და მოწონებული მინისტრის №MOH 4 22 00000217 ბრძანებით დამტკიცებული კლინიკური პრაქტიკის ეროვნული რეკომენდაციებისა (გაიდლაინები) და დაავადებათა მართვის სახელმწიფო სტანდარტების (პროტოკოლები) შემუშავების, შეფასების და დანერგვის ეროვნული საბჭოს წევრების მიერ. ამ ეტაპზე, უკვე შემუშავებულია და დამტკიცებულია ჰიპერტენზიის, დიაბეტისა და გულის უკმარისობის მართვის 5 კლინიკური გზამკვლევი.ადამიანური კაპიტალის პროგრამის N2.3 მიზნის (პირველადი ჯანდაცვის სერვისების პაკეტის გადასინჯვა და შედეგზე ორიენტირებული ანაზღაურების მეთოდების დანერგვა) ფარგლებში, ჯანმრთელობის მსოფლიო ორგანიზაციის ტექნიკური მხარდაჭერით მომზადდა პირველადი ჯანდაცვის სისტემის რეფორმების გზამკვლევი, რომელიც ამჟამად გადის საჯარო კონსულტაციების ეტაპს, პროფესიული ასოციაციებისა და ექსპერტებისგან მიღებული წინადადებები და რეკომენდაციები აისახა ჯანდაცვის საგზაო რუკაში. მომზადდა და მინისტრის ბრძანებით დამტკიცდა “პირველადი ჯანდაცვის სისტემის განვითარების მიზნით, მმართველობის მოდელი”.ადამიანური კაპიტალის პროგრამის მიზანი 4.2 (პირველადი ჯანდაცვის სერვისების მიმწოდებლების EHR მოდულთან წვდომის უზრუნველყოფა) ფარგლებში, გრძელდება პირველადი ჯანდაცვის სერვისების მიმწოდებელთა ჩართვა EHR მოდულში. ჩანაწერების ატვირთვა ხდება პირველადი ჯანდაცვის სერვისის მიმწოდებელთა 78%-ის მიერ. ადამიანური კაპიტალის პროგრამის მიზანი 4.3-ის - პირველადი ჯანდაცვის მიმწოდებლების მიერ ტელემედიცინის ფარგლებში კონსულტაციების ხელშეწყობა - უზრუნველსაყოფად, 2023 წლის პირველი კვარტალი მთლიანად დაეთმო ტელემედიცინის სერვისების მიწოდების მონიტორინგს და მუდმივ გაუმჯობესებას. ონლაინ კონსულტაციების რაოდენობის ყოველთვიური ზრდა ასახავს სერვისების ხარისხსა და ეფექტურობას.  | ადამიანური კაპიტალის პროგრამის მიზანი 1.4 შესრულებულია | საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო;ა(ა)იპ - საქართველოს სამედიცინო ჰოლდინგი; სსიპ - ლ. საყვარელიძის სახელობის დაავადებათა კონტროლისა და საზოგადოებრივი ჯანმრთელობის ეროვნული ცენტრი;  სსიპ - ჯანმრთელობის ეროვნული სააგენტო; სსიპ - ინფორმაციული ტექნოლოგიების სააგენტო |
| შრომისა და დასაქმების სისტემის რეფორმების პროგრამა (27 05) | ადამიანური კაპიტალის მიზნები N3.1.1 (დასაქმება); ადამიანური კაპიტალის მიზნები N3.1.2. (დასაქმება); ადამიანური კაპიტალის მიზნები N3.2 (დასაქმება);  | ადამიანური კაპიტალის პროგრამის მიზანი #3.1.1.-ის ფარგლებში სსიპ დასაქმების ხელშეწყობის სახელმწიფო სააგენტოს ახალი რეგიონული ცენტრები გახსნილი აქვს კახეთის, ქვემო ქართლის, გურიის, სამეგრელო-ზემო სვანეთის, რაჭა-ლეჩხუმ, ქვემო სვანეთისა და სამცხე-ჯავახეთის რეგიონულ ცენტრებში. საანგარიშო პერიოდში სრულად დაკომპლექტდა და აღიჭურვა ყველა რეგიონული სერვის ცენტრი, გარდა რაჭა-ლეჩხუმ-ქვემო სვანეთისა. აღნიშნულ რეგიონულ ცენტრში დარჩენილია 2 ვაკანტური პოზიცია, რომლის შევსება ვერ მოხერხდა, მიუხედავად არაერთხელ ჩატარებული შერჩევის პროცედურებისა. მიმდინარე წლის ნოემბრის თვის ბოლომდე იგეგმება აღნიშნული რეგიონული ცენტრის თანამშრომელთა შევსება 12 სპეციალისტამდე.მობილური ჯგუფები შექმნილია და ფუნქციონირებს ყველა რეგიონში გარდა მცხეთა-მთიანეთისა.2023 წლის მაისის თვის მეორე ნახევრიდან სააგენტოს მობილურმა ჯგუფებმა დაიწყოინტენსიური შეხვედრები მუნიციპალიტეტებში მცხოვრებ მოსახლეობასთან. მობილური ჯგუფების უმთავრესი ამოცანაა პროაქტიური მუშაობა რეგიონში მცხოვრებ მოსახლეობასთან, მათთვის დასაქმების ხელშეწყობის სახელმწიფო პროგრამების გაცნობა და პროგრამებში ჩართვის შეთავაზება, სამუშაოს მაძიებლებისთვის ადგილზე ინდივიდუალური კონსულტაციის მიწოდება. თითოეულ მობილურ ჯგუფში შედის სულ მცირე 3-4 კონსულტანტი, რომელთა ფუნქციას წარმოადგენს პოტენციურ სამუშაოს მაძიებლებისთვის ინფორმაციის მოწოდება სააგენტოს სერვისებისა და პროგრამების შესახებ, საჭიროების შემთხვევაში პროგრამებში ჩართვის უზრუნველყოფა, ამათუიმ მომსახურების მიწოდება და მხარდაჭერა.საანგარიშო პერიოდში მობილური ჯგუფების მიერ ჩატარებულია 126 შეხვედრა მთელი ქვეყნის მასშტაბით, სადაც მონაწილეობა მიიღო 1729 სოფლად მცხოვრებმა სამუშაოს მაძიებელმა. აქედან ვორკნეტზე რეგისტრაცია და პროფილირება გაიარა 379 პირმა და ინდივიდუალური კონსულტირების მომსახურება მიიღო 242 პირმა.ადამიანური კაპიტალის პროგრამის მიზანი #3.2-ის (მოწყვლადი ჯგუფების ჩართვა შრომის ბაზრის აქტიური პოლიტიკის ღონისძიებებში) ფარგლებში 4 128 მოწყვლად ჯგუფს მიკუთვნებული სამუშაოს მაძიებელი ჩაერთო შრომის ბაზრის აქტიური პოლიტიკის ღონისძიებებში. სსიპ დასაქმების ხელშეწყობის სააგენტოს სერვის ცენტრებში ინდივიდუალური კარიერის დაგეგმვა და პროფესიული კონსულტირება ჩაუტარდა 3786 სამუშაოს მაძიებელს საანგარიშო პერიოდში სასწავლო პროცესი დაიწყო 33 პროფესიულ საგანმანათლებლო დაწესებულებაში. 76 მოთხოვნად პროფესიაზე ჩაერთო 2 212 მოსარგებლე. სტაჟირების კომპონენტში ჩაერთო და ხელშეკრულება გაფორმდა 29 დამსაქმებელთან (თბილისი - 5 და რეგიონები - 24). სტაჟირებაში ჩაერთო 140 სტაჟიორი. მხარდაჭერითი დასაქმების კონსულტანტებმა შშმ 150 პირს გაუწიეს მხარდაჭერითი მომსახურება. მათ შორის, ქალი - 63. მათ შორის თბილისი - 72, აჭარა - 31, კახეთი - 11, სამეგრელო ზემო სვანეთი - 4, გურია - 10 და ქვემო ქართლი - 16, შიდა ქართლი - 6 | ადამიანური კაპიტალის პროგრამის მიზანი 3.3.1-ს და #3.2.-ის პირველი ნაწილი შესრულებულია | საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრო; სსიპ - დასაქმების ხელშეწყობის სახელმწიფო სააგენტო;  |
| განათლებისა და მეცნიერების სფეროებში სახელმწიფო პოლიტიკის შემუშავება და პროგრამების მართვა (32 01) | ადამიანური კაპიტალის მიზნები N2.1.1 (განათლება); ადამიანური კაპიტალის მიზნები N2.1.2 (განათლება);ადამიანური კაპიტალის მიზნები N2.1.6 (განათლება); | დამტკიცდა ზოგადსაგანმანათლებლო საქმიანობის განხორციელებასთან დაკავშირებით ახალი საავტორიზაციო ფორმები (სულ ექვსი ფორმა) და  ცენტრში საავტორიზაციო განაცხადის წარდგენის წესი.დამტკიცდა ზოგადსაგანმანათლებლო დაწესებულებების ავტორიზაციის ახალი ექსპერტთა კორპუსი (2023 წლის 1 იანვრიდან შევიდა ძალაში).ზოგადსაგანმანათლებლო დაწესებულებების ავტორიზაციის ექსპერტთა შესაძლებლობის გაძლიერების მიზნით ჩატარდა ზოგადი განათლების ხარისხის უზრუნველყოფის ექსპერტებისთვის სამ დღიანი ტრენინგები, ჯამში 4 ტრენინგი (ესწრებოდა 160-მდე პირი), საგნობრივი ექსპერტებისთვის ჩატარდა 4 ორდღიანი ტრენინგი (ჯამში ესწრებოდა 260 პირი). მიმდინარე წლის თებერვალში დამტკიცდა ზოგადსაგანმანათლებლო დაწესებულებების ავტორიზაციის საბჭოს ახალი შემადგენლობა (საქართველოს პრემიერ მინისტრის 2023 წლის 8 თებერვლის N17 ბრძანება). ზოგადსაგანმანათლებლო დაწესებულებების ავტორიზაციის საბჭოს წევრების შესაძლებლობის გაძლიერების მიზნით ჩატარდა 2 ტრენინგი ავტორიზაციის ახალ სტანდარტებთან და განახლებულ რეგულაციებთან დაკავშირებით და განხორციელდა გასვლითი სამუშაო შეხვედრა საჯარო სკოლების სიმულაციური ავტორიზაციის საბჭოს სხდომასთან დაკავშირებით.განხორციელდა 3 საჯარო სკოლის სიმულაციური ავტორიზაციის შეფასება. კონსულტაცია გაეწია - 400-მდე სკოლას/სტატუსის მაძიებელს/დაინტერესებულ პირს ავტორიზაციის საკითხებთან დაკავშირებით. ზოგადსაგანმანათლებლო დაწესებულების ავტორიზაციის განახლებული სტანდარტების დანერგვასთან და საჯარო სკოლების ავტორიზაციის პროცესის წარმართვასთან დაკავშირებით შექმნილი საკოორდინაციო ჯგუფის 5 სამუშაო შეხვედრა ჩატარდა.2023 წლის მარტიდან დაიწყო საჯარო სკოლების საავტორიზაციო განაცხადების ცენტრში წარდგენა, სულ წარდგენილ იქნა 338 საავტორიზაციო განაცხადი. ამ ეტაპზე მიმდინარეობს ადმინისტრაციული წარმოება 285 საჯარო სკოლის და დასრულდა 53 საჯარო სკოლის ავტორიზაციის ადმინისტრაციული წარმოება. ეროვნულ უმცირესობებზე ორიენტირებული მიდგომების დანერგვის ხელშეწყობის მიზნით, სომხურ და აზერბაიჯანულ ენებზე მომზადდა და განათლების ხარისხის განვითარების ეროვნული ცენტრის ვებგვერდზე საჯაროდ განთავსდა საინფორმაციო მასალა მოსწავლეთა უფლებებისა და მათი დაცვის მექანიზმების თაობაზე (<https://eqe.ge/ka/page/static/1022/mostsavleta-uflebebi>). შემუშავდა ზოგადსაგანმანათლებლო დაწესებულებების თვითშეფასების ახალი კითხვარი ქართულ ენაზე და ითარგმნა ეროვნული უმცირესობების ენებზე (სომხური, აზერბაიჯანული). მიმდინარეობს თვითშეფასების ელექტრონული პლატფორმის აზერბაიჯანულ და სომხურ ენებზე ადაპტირება. საქართველოს მასშტაბით რესურსცენტრის ხელმძღვანელებთან, ასევე, საჯარო და კერძო სკოლის დირექტორებთან ჩატარდა კვლევა და ფოკუს ჯგუფების ანალიზისა და ანგარიშის საფუძველზე მომზადდა რესურსცენტრების გაძლიერების კონცეფცია.საქართველოს მასშტაბით არსებული ყველა რესურსცენტრის თანამშრომლებისთვის ჩატარდა ონლაინ ტრენინგი ზოგადსაგანმანათლებლო დაწესებულებების ავტორიზაციის პროცესებთან დაკავშირებით (2 ტრენინგი, ესწრებოდა სულ 180 წარმომადგენელი). დამტკიცდა „ადრეული აღზრდისა და განათლების ან/და სკოლამდელი აღზრდისა და განათლების დაწესებულების ავტორიზაციის ექსპერტთა შერჩევის, საქმიანობისა და ექსპერტთა კორპუსის წევრობის შეწყვეტის წესი“ განათლების ხარისხის განვითარების ეროვნული ცენტრის დირექტორის ბრძანებით 24/02/2023 N220438.დამტკიცდა „ადრეული აღზრდისა და განათლების ან/და სკოლამდელი აღზრდისა და განათლების დაწესებულების ავტორიზაციის ექსპერტთა  ეთიკის კოდექსი“ განათლების ხარისხის განვითარების ეროვნული ცენტრის დირექტორის ბრძანებით 28/02/2023 N234947.დასრულდა ხარისხის უზრუნველყოფის ექსპერტის, კურიკულუმის ექსპერტის, სანიტარია-ჰიგიენის ექსპერტისა და კვების დარგში ექსპერტთა კონკურსი. ცენტრის დირექტორის ბრძანებით შეიქმნა ექსპერტთა კორპუსი 15/05/23 N543263. დასრულდა ხარისხის უზრუნველყოფის სერტიფიცირებული სპეციალისტების მეორე ნაკადის კონკურსი, რომლის ფარგლებშიც შერჩეული იქნა 33 სპეციალისტი. გამოცხადდა და მიმდინარეობს ხარისხის უზრუნველყოფის სერტიფიცირებული სპეციალისტების მეორე ნაკადის კონკურსი. ცენტრის დირექტორის ბრძანებით დამტკიცდა „ადრეული აღზრდისა და განათლების ან/და სკოლამდელი აღზრდისა და განათლების დაწესებულების სტატუსის მოპოვების მიზნით ცენტრში ავტორიზაციის განაცხადის წარდგენის წესის და ადრეული აღზრდისა და განათლების ან/და სკოლამდელი აღზრდისა და განათლების დაწესებულების სტატუსის მაძიებლის თვითშეფასების ფორმა“ (02/06/ N635855).საქართველოს განათლებისა და მეცნიერების მინისტრის N37/ნ ბრძანებით 31 მაისს დამტკიცდა ადრეული და სკოლამდელი აღზრდისა და განათლების დაწესებულებების ავტორიზაციის საბჭოს წევრთა შერჩევის წესი„ ავტორიზაციის საბჭოს წევრთა შერჩევის მიზნით გამოცხადდა და მიმდინარეობს კონკურსი.საბავშვო ბაღების თვითშეფასების ელექტრონული პლატფორმის და თვითშეფასების კითხვარის პილოტირების პროცესი დასრულდა მიმდინარე წლის აპრილში. შერჩეული დაწესებულებები მოიცავდა საბავშვო ბაღებს სოფლისა და მთის რეგიონებიდან. ცენტრის დირექტორის ბრძანებით დამტკიცდა „ადრეული აღზრდისა და განათლების ან/და სკოლამდელი აღზრდისა და განათლების დაწესებულების თვითშეფასების ფორმა და განხორციელების წესი“ (02/06/23 N638254). დაიწყო თვითშეფასების განხორციელება. ამ ეტაპზე დასრულებულია 1,007 ბაღის (საჯარო/კერძო) თვითშეფასება. |  | სსიპ - განათლების ხარისხის განვითარების ეროვნული ცენტრი; საქართველოს განათლებისა და მეცნიერების სამინისტრო; სსიპ - განათლების მართვის საინფორმაციო სისტემა; სსიპ – საგანმანათლებლო და სამეცნიერო ინფრასტრუქტურის განვითარების სააგენტო |
| განათლებისა და მეცნიერების სფეროებში სახელმწიფო პოლიტიკის შემუშავება და პროგრამების მართვა (32 01) | ადამიანური კაპიტალის მიზნები N2.1.3 (განათლება);ადამიანური კაპიტალის მიზნები N4.1 (განათლება); | რურარულ და ურბანულ სკოლებს შორის არსებული განსხვავებების შემცირების მიზნით მნიშვნელოვანია არსებული სიტუაციის აღმწერი წინარე (საბაზო) მონაცემების მოპოვება, შესაბამისად, ინიცირებულია შეფასებისა და გამოცდების ეროვნული ცენტრის დებულებაში შესატანი ცვლილება, რომელიც ითვალისწინებს ეროვნული გამოცდების შედეგების დამუშავებას რურარული და ურბანული სკოლების კურსდამთავრებულთა ჭრილში. ვინაიდან საქმე ეხება პერსონალური მონაცემების ორ დაწესებულებას შორის გაზიარებას, პროექტი პერსონალურ მონაცემთა დაცვის სამსახურთან შეთანხმების ეტაპზეა.განათლების თანაბარი ხელმისაწვდომობის პრინციპის (ესგ) შესაბამისად მეთოდიკური ორიენტირების სახით რეგიონალურ გამოწვევებსა და თავისებურებებზე მორგებული სწავლა-სწავლების ინკლუზიური პრინციპების რეალიზების ფორმების და საშუალებების გაზიარება სასკოლო საზოგადოებასთან და მათი სასკოლო კურიკულუმში ასახვის პროცესში კონსულიტირება (ქოუჩინგი). განისაზღვრა იმ სკოლების სია, სადაც წარმოდგენილია 170-ზე მეტი მოსწავლე (763 სკოლა).შემუშავდა სკოლის ციფრული ტრანსფორმაციის გეგმა.623-მა სკოლამ (საერთო რაოდენობის 80%-ზე მეტი) შეიმუშავა ინდივიდუალური ციფრული განვითარების გეგმადაზუსტდა სკოლების სია, რომლებიც 2024 წლის იანვარში აღიჭურვება კომპიუტერული ტექნიკით და Wifi უკაბელო ინტერნეტით. შემუშავდა სკოლებისთვის გადასაცემი კომპიუტერული ტექნიკის რაოდენობის დაანგარიშების ფორმულა.განისაზღვრა თითოეული სკოლისთვის გადასაცემი კომპიუტერული ტექნიკის რაოდენობა (ნოუთბუქი, პრინტერი, პროექტორი).განხორციელდა 2024 წლის იანვარში სკოლების კომპიუტერული ტექნოლოგიებით აღჭურვის მიზნით საჭირო პროცედურები (ბაზრის კვლევა, ტენდერის გამოცხადება, მომწოდებელთან ხელშეკრულების გაფორმება). ჩატარდა 2024 წელს შესასყიდი კომპიუტერული ტექნიკის ბაზრის კვლევა. სსიპ - საგანმანათლებლო და სამეცნიერო ინფრასტრუქტურის განვითარების სააგენტოს მიერ შესყიდულ იქნა 579 ერთეული პრინტერი და 579 ერთეული კარტრიჯი, (ჯამური ღირებულება 776.4 ათასი ლარი). ამავდროულად გაფორმდა ხელშეკრულება 1 607 ერთეული პროექტორის შეძენაზე (ჯამური ღირებულება -1 155,4 ათასი ლარი) და დასრულდა ტენდერი 13 702 ერთეული ლეპტოპის შესყიდვაზე.შესყიდული კომპიუტერული ტექნიკის ნაწილი (პრინტერი, პროექტორი) დარიგდა ავტორიზაციის პროცესში პირველ ეტაპზე ჩართულ 230-მდე სკოლაში, რომლებსაც ყავთ 170-ზე მეტი მოსწავლე. | დაწყებულია მუშაობა ადამიანური კაპიტალის პროგრამის 2.1.3 მიზნის მისაღწევადდაწყებულია მუშაობა ადამიანური კაპიტალის პროგრამის 4.1 მიზნის მისაღწევად | განათლებისა და მეცნიერების სამინისტროსსიპ - შეფასებისა და გამოცდების ეროვნული ცენტრისსიპ - განათლების მართვის საინფორმაციო სისტემაგანათლებისა და მეცნიერების სამინისტრო; სსიპ - საგანმანათლებლო და სამეცნიერო ინფრასტრუქტურის განვითარების სააგენტო; სსიპ - განათლების მართვის საინფორმაციო სისტემა |